בשנת 2017 גילם סטיינס את ג'ייסון בלוסום בסדרה ריברדייל, אחיה התאום של שריל בלוסום ובן זוגה לשעבר של פולי קופר (טירה סקובי), שהייתה מאורסת לו בסתר. עם תחילת העונה הראשונה מתגלה שג'ייסון נרצח בנסיבות מסתוריות, ועלילתה הראשית של העונה סובבת סביב מותו. תפקיד עליו קיבל ביקורות מצוינות. בשנת 2019 שיחק בסרט "Purity Falls".
בשנת 2021 שיחק בסרט העצמאי' "Evan Wood".
דוגמנות.
בשנת 2019 חתם בסוכנות דוגמנים הממוקמת בלוס אנג'לס. הוא הופיע בפרסומות במספר מגזיני אופנה ולייף סטייל.
חיים אישיים.
בשנת 2018 הוציא ספר שירה ופרוזה בשם "Leather &amp; Glass" את ההשראה קיבל לדבריו מחייו: "קיבלתי השראה מכל דבר - מהעבר שלי, מהיחסים שלי עם חברים ומשפחה, ובעיקר משוררים אחרים".
לאהדנפויה
לאהדנפויה (בפינית: Lahdenpohja; ברוסית: Лахденпо́хья) היא עיירה פינית לשעבר וכיום המרכז המנהלי של מחוז לאהדנפויה ברפובליקת קרליה ברוסיה. בעיירה ישנם 7,800 תושבים נכון לשנת 2010.
גאוגרפיה.
העיירה ממוקמת בדלתת נהר אאורה, הנשפך למצר יאקימנסלמי בימת לדוגה. העיירה נמצאת כ-331 קילומטרים מערבית לפטרוזבודסק. שטח העיירה הוא 262.5 קמ"ר. היא גובלת ברשות המקומית מיינלה ובעיירות סלמי במחוזות סורטוואלה ופיטקיאראנטה. כ-84% משטח העיירה הוא מים, 9.7% מיושב ו-4.4% מיוער.
היסטוריה.
העיירה מוזכרת עוד מהמאה ה-17, אז נקרא סיקלהטי. בשנת 1924 היא קיבלה מעמד עיירה והפכה לעצמאית. כאשר לאהדנפויה הייתה שייכת לפינלנד, העיירה היוותה נמל תוסס ותעשיית עיבוד העץ בה פרחה. בסוף שנות ה-30 מנתה העיירה כ-1,959 תושבים.
לאחר מלחמות החורף וההמשך, הועבר האזור לידי ברית המועצות. ב-1945 קיבלה לאהדנפויה מעמד עיירה והפכה למרכז המנהלי של מחוז קורקיוקי (משנת 1970 לאהדנפויה).
שירותים.
השירותים הציבוריים בעיירה כוללים בית ספר תיכון, בית ספר מקצועי, בית חולים מחוזי, מרכז יצירה לילדים, בית יתומים ושתי ספריות..
תחבורה.
מסילת הרכבת בין סנקט פטרבורג לסורטאוואלה עוברת דרך לאהדנפויה. מתחנת יאקימה בעיירה מסתעף קו צדדי למפעל דיקט בעיירה.
כלכלה.
מפעל הייצור החשוב ביותר בעיירה הוא מפעל הדיקט לאהדנפויה בבעלות בומקס. בנוסף, ישנן חברות נוספות לרכש ועיבוד עץ. בעיירה ישנו גם מפעל לעיבוד בשר.
אטרקציות.
האטרקציות בעיירה הן כנסיית יאקימה שנבנתה בשנת 1851 ומספר מבני ציבור ומגורים מתחילת המאה ה-20. ליד הכנסייה נמצא בית קברות של חיילים פינים. בעיירה יש גם שני אתרי קבורה לחיילים סובייטים.
באזור מתוכננת הקמת פארק לאומי, הקמת הפארק במחוזות לאהדנפויה, סורטוואלה ופיטקיאראנטה הוכרזה בינואר 2018.
זכויות להט&quot;ב במאוריטניה
זכויותיהם של לסביות, הומואים, טרנסג'נדרים וביסקסואלים (להט"ב) במאוריטניה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית של נשים או גברים היא פלילית ברחבי המדינה על פי חוק השריעה האסלאמי הנענשת בעונש מוות בסקילה פומבית עבור גברים (אם כי לא היו מקרים ידועים של הוצאות להורג מאשמת הומוסקסואליות) ועונש מאסר של שנתיים וקנס של 5,000 עד 60,000 אואוגויה מאוריטנית עבור נשים.
מעמד בחוק.
החוק במאוריטניה מבוסס על פי דין השריעה האסלאמי. על פי סעיף 308 לחוק הפלילי משנת 1983, "כל גבר מוסלמי מבוגר שיבצע מעשה חצוף או לא טבעי עם אדם ממינו יעמוד בפני עונש מוות בסקילה פומבית" (ראג'ם). נשים המבצעות פעילות הומוסקסואלית עומדות בפני מאסר בין שלושה חודשים לשנתיים מאסר, וקנס של 5,000 עד 60,000 אוגויה מאוריטנית.
תנאי מחיה.
דו"ח זכויות האדם מאת משרד החוץ האמריקאי לשנת 2011 מצא כי, "לא היו תביעות פליליות במהלך השנה על רקע הומוסקסואליות. לא היו עדויות לאלימות חברתית, אפליה חברתית או אפליה ממשלתית שיטתית על בסיס נטייה מינית. לא היו ארגונים עבור נטייה חד מינית או זהות מגדרית טרנסג'נדרית".
מרגל (סדרת טלוויזיה)
מרגל (בקוריאנית: 스파이) היא סדרת טלוויזיה דרום קוריאנית משנת 2015 המבוססת על הדרמה הישראלית "תא גורדין", אך שונתה כדי לתאר את יחסי צפון ודרום קוריאה. דרמה משפחתית עם אלמנטים של מותחן ריגול, בה כיכבו קים ג'ה-ג'ונג כאנליסט גאון שעובד עבור שירות הביון הלאומי, בעוד באי ג'ונג-אוק גילמה את אמו, מרגלת לשעבר מצפון קוריאה.
הסדרה שודרה ברשת KBS2 מ-9 בינואר עד 6 במרץ 2015, בסך הכל שודרו 16 פרקים.
עלילה.
לאחר הוצאתו להורג של הגנרל הצפון קוריאני ג'אנג סונג-טק, יום אחד מגיעה פקודה מצפון קוריאה ומפעילה מחדש את המרגלת לשעבר, פארק היי-רים, שבילתה עשרות שנים בדרום קוריאה כעקרת בית רגילה. היא מקבלת משימה להתפנות ולהביא את בנה, קים סון-וו. סון-וו, גאון בעל ראש קריר, מהיר מחשבה, עובד כמנתח מידע על צפון קוריאה העובד עבור שירות הביון הלאומי הדרום קוריאני. חברתו יון-ג'ין היא מדריכת טיולים לתיירים סינים שאינם יודעים לדבר סינית, והם התאהבו כשסון-וו עזר לה לתרגם. היי-רים נאלצת לפתע לבחור בין בנה למדינה ומסכנת את חייה כדי לממש את הבחירה.
Echo 3
Echo 3 היא שמה של סדרת דרמה אמריקאית המבוססת על סדרת הטלוויזיה הישראלית בשבילה גיבורים עפים בהשראת הרומן מאת אמיר גוטפרוינד. הסדרה תשודר בשרתי Apple TV+.
הפקה.
פיתוח.
בחודש יולי 2020, אפל הודיעה כי הזמינה סדרה של 10 פרקים"," כהפקה של אפל וקשת אינטרנשיונל, ועובדה על ידי מארק בול וג'ייסון הורוויץ' כיוצר.
ליהוק.
במאי 2021 לוק אוונס ומיכיל הואסמן לוהקו לגלם את התפקידים הראשיים, כאשר אליזבת אנווייז וג'סיקה אן קולינס הצטרפו ביוני 2021.
צילומים.
ההפקה החלה ב-9 ביוני 2021, והיא אמורה להסתיים ב-1 בפברואר 2022.
זכויות להט&quot;ב בבורונדי
זכויותיהם של לסביות, הומואים, טרנסג'נדרים וביסקסואלים (להט"ב) בבורונדי כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. בעוד כי פעילות הומוסקסואלית מעולם לא הופללה לפני שנת 2009, כיום, בורונדי מפלילה פעילות הומוסקסואלית על ידי גברים ונשים כאחד, עם עונש של עד שנתיים מאסר וקנס של 50,000 עד 100,000 פרנק.
מעמד בחוק.
על פי תרגום לא רשמי לאנגלית של סעיף 567 לחוק העונשין של בורונדי, אדם המקיים יחסים עם אדם מאותו המין עלול להיענש במאסר של שלושה חודשים עד שנתיים וקנס של 50,000 עד 100,000 פרנק.
ב-1 ביולי 2009, צעיר נעצר על שביצע לכאורה אלימות מינית נגד פטרון מועדון בבוג'ומבורה. המשטרה הצהירה מאוחר יותר כי האיש נעצר בשל היותו הומוסקסואל אך הציעה לשחרר את החשוד בתמורה למזומנים. מסע הסברה על ידי ארגונים לא ממשלתיים לזכויות אדם ולהט"ב סייעה להבטיח את שחרורו ממעצר המשטרה.
בשנת 2012, שתי לסביות בורונדיות נעצרו לזמן קצר ולאחר מכן שוחררו.
בספטמבר 2014, עובד וייטנאמי של חברת הטלפון ויטל נתפס ביחסים רומנטיים עם גבר בורונדי במחוז קארוזי. הגבר הבורונדי טען לאחר מכן כי דובר על יחסים שלא בהסכמה, בעוד הגבר הווייטנאמי נעצר. הרשויות ביטלו את תיקו לאחר שלושה ימים מחוסר ראיות.
ב-2 בנובמבר 2016, בית המשפט העליון של מחוז ציביטוק גזר שנת מאסר על יחסים שלא בהסכמה בין מתבגר בן 15 שהודה באונס של קטין. המתבגר הואשם באונס ופעילות הומוסקסואלית.
הכרה במערכות יחסים חד מיניות.
בורונדי אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
לצד אי הכרתה של בורונדי במערכות יחסים הומוסקסואליות, ישנה הגבלה בחוקת המדינה בסעיף 29 המגדיר נישואים כאיחוד הטרוסקסואלי בין גבר לאישה בלבד מאז 2005.
תנאי מחיה.
דו"ח זכויות אדם מאת משרד החוץ האמריקאי לשנת 2016 קבעו כי,
"החוק מפליל מעשי הומוסקסואליות עם עונשים שנעים בין מאסר של שלושה חודשים עד שנתיים. על פי בורונדי אפריקה דור ניוז, לא היו דיווחים נוספים על העמדה לדין בגין הומוסקסואליות במהלך השנה מלבד מקרה של יחסים לא בהסכמה בין מתבגר בן 15 לקטין אשר נידון לשנת מאסר באשמת אונס ופעילות הומוסקסואלית. מרכז "Remuruka" בבוג'ומבורה דווח כי הציע שירותים דחופים לקהילת הלהט"ב בברונדי בעוד הממשלה לא תמכה ולא הפריעה לפעילותם של ארגוני להט"ב מקומיים".
השריפה באולפני יוניברסל (2008)
Suspicion (סדרת טלוויזיה)
Suspicion (מאנגלית: חשד) היא סדרת מתח אמריקאית המבוססת על סדרת הטלוויזיה הישראלית כפולים. בסדרה מככבת אומה תורמן והיא משודרת בשרתי Apple TV+.
הפקה.
ביולי 2019, דדליין הוליווד דיווחה כי אפל מפתחת גרסה באנגלית של המותחן הישראלי עטור הפרסים כפולים, שתופק על ידי קשת הפקות, אותה חברה מאחורי הסדרה המקורית. דדליין הוליווד, במרץ 2020, אישרה כי אפל הזמינה את הסדרה, אותה ביים כריס לונג, כאשר רוב ויליאמס משמש כיוצר. שניהם גם הפיקו בפועל יחד עם הווארד בורץ', אבי ניר, אנה וינגר וליאת בנאסולי.
ליהוק.
יחד עם הזמנת הסדרה במרץ 2020, אומה תורמן לוהקה לככב, כאשר לצוות השחקנים הצטרפו גם קונאל נייאר, נואה אמריך, ג'ורג'ינה קמפבל, אליז גייבל, אליזבת הנסטרידג' ואנג'ל קולבי. בנובמבר 2020 דווח כי טום ריס האריס הצטרף לצוות השחקנים.
צילומים.